DESPRE PERSONAJELE CARE IAU PARTE LA DISCUȚIE 


Republica face parte dintre dialogurile „povestite”. Socrate se 
adresează unui auditor nenumit, relatând conversaţia pe care ar fi 
avut-o în ajun la Pireu, în casa lui Cephalos. İn Timaios, prezentat ca o 
continuare la Republica, acest auditoriu intră și el în scenă: Timaios, 
Critias, Hermocrates. Totuși, după opinia generală a interpretilor, 
nimic nu ne poate face să credem că, în momentul redactării 
Republicii, Platon avea în vedere un auditoriu precizat al lui Socrate. 

Personajele care iau parte la discuţia despre dreptate împreună cu 
Socrate sunt: 

Cephalos — era un bogat syracusan, tatăl lui Polemarchos și al 
retorului Lysias, stabilit la Atena la invitaţia lui Perlele. Ar fi trăit 30 de 
ani aici, până la sfârșitul vieţii. Poseda la Pireu o foarte productivă 
manufactură (ergasterion) de arme. 

Polemarchos — după moartea tatălui său, devenit șeful familiei, 
laolaltă cu fraţii săi, se mută în sudul Italiei, la Thurioi, unde, cu toții, 
primesc cetățenia. Se reîntorc însă la Atena, după eșecul expediției 
ateniene din Sicilia. Polemarchos, foarte bogat și el, piere în timpul 
tiraniei Celor 30 care căutau să pună mâna pe averile locuitorilor 
bogaţi ai Atenei. 

Glaucon şi Adeimantos sunt fraţii mai mari ai lui Platon, care nu 
avea mai mult de 4—5 ani în momentul prezumtiv al cinei de la 
Cephalos. Bătălia în care ei s-ar fi distins împotriva celor din Megara ar 
fi avut loc la Nisaia. Glaucon făcea parte dintre apropiații lui Socrate, 
care i-ar fi descurajat tânărului ambițiile de a se apuca de politică încă 
înainte de a împlini vârsta de 20 de ani. Ar fi scris și dialoguri 
socratice din care nu ni s-a păstrat nimic. Este extrem de semnificativ 
că, în decursul a 9/10 din cuprinsul dialogului, tocmai fraţii lui Platon 
sunt interlocutorii lui Socrate. Pe de altă parte, legătura mai strânsă 
dintre Glaucon și Socrate (ei sosesc împreună în Pireu) explică de ce 
rolul de interlocutor pentru Socrate al acestuia este considerabil mai 
extins, decât cel al fratelui său. 

Thrasymachos — retor şi sofist din Chalcedon in Bithynia. | se 
atribuiau preocupări pentru structura perioadei, pentru ritmul frazei. 
Opera sa principală ar fi fost o lucrare de retorică Marele Tratat 
(Megale techne). | se mai atribuie şi un Peri rhetorikes (Despre 
retorică). (Vezi, pentru date despre viaţa și opera lui Thrasymachos, 
precum și pentru fragmentele păstrate din opera acestuia, capitolul 
„Thrasymachos” din volumul Il, partea a 2-a din Filosofia greacă pân? 
la Platon, redactat de Manuela Tecuşan). 

Cleitophon — atenian, fiul lui Aristonymos, este, alături de Archinos, 
Anytos și Phormisios, partizan al lui Theramenes, reprezentând deci o 
facțiune oligarhică moderată. Aristofan, în Broaştele (967), îl socotește 


a fi un adept al educaţiei sofistice. Din dialogul platonic sau pseudo- 
platonic omonim, se poate crede că Cleitophon fusese, un timp, atras 
de către Socrate, pe care însă îl părăsise, dezamăgit, în favoarea lui 
Thrasymachos, al cărui susţinător îl întâlnim aici, în Republica. Rolul 
lui Cleitophon în această operă, limitat la câteva replici, este cu totul 
episodic. Dimpotrivă, toate personajele amintite mai sus, fie că „intră 
în scenă” mai mult ori mai puţin, joacă câte un rol esenţial în 
economia dialogului, fiecare împlinindu-și „cursa” sa în „ștafeta” 
purtătorilor unui crez etic combătut de către Socrate (vezi 
Interpretare, pp. 30 — 39). 


MITUL PEȘTERII 


(Cartea a VIl-a) 

„Mai departe — am zis — asemuiește firea noastră în privinţa 
educaţiei și a lipsei de educaţie cu următoarea întâmplare : iată mai 
mulţi oameni aflaţi într-o încăpere subpământeană, ca într-o peșteră, 
al cărei drum de intrare dă spre lumină, drum lung față de /lungimea/ 
întregului peşterii?2. In această încăpere ei se găsesc, încă din 
copilărie, cu picioarele și grumazurile legate, astfel încât trebuie să 
stea locului și să privească doar înainte, fără să poată să-și rotească 
capetele din pricina legăturilor. Lumină le vine de sus și de departe, 
de la un foc aprins înapoia lor; iar între foc și oamenii legaţi, este un 
drum așezat mai sus, de-a lungul căruia, iată, e zidit un mic perete, 
așa cum este paravanul scamatorilor, pus dinaintea celor ce privesc, 
deasupra căruia își arată ei scamatoriile...” 

Măd” — spuse el. 

„„... mai încearcă să vezi și că, de-a lungul acestui perete, niște 
oameni poartă felurite obiecte care depășesc în înălţime zidul, mai 
poartă și statui de oameni, ca și alte făpturi de piatră sau lemn, 
lucrate în chipul cel mai divers. lar dintre cei care le poartă, unii, cum 
e și firesc, scot sunete, alţii păstrează tăcerea.” 

„Ciudată imagine şi ciudati sunt oamenii legaţi!” 

„Sunt asemănători nouă — am spus. Căci crezi că astfel de oameni 
au văzut, mai întâi, din ei înșiși, cât şi din soţii lor, altceva decât 
umbrele care cad, aruncate de foc, pe zidul de dinaintea lor?” 

„Cum ar putea vedea altceva — spuse el — dacă întreaga viaţă 
sunt siliți să-și ţină capetele nemişcate?” 

„Dar ce ar putea vedea din obiectele purtate? Oare nu tot același 
lucru?” 

„Bun, şi?” 

„lar dacă ei ar fi în stare să stea de vorbă unii cu alţii, nu crezi că 
oamenii noștri ar socoti că, numind aceste umbre, pe care le văd, ei 
numesc realitatea?” 

„Necesar.” 

„Şi ce-ar face dacă zidul de dinainte al închisorii ar avea un ecou? 
Când vreunul dintre cei ce trec ar emite vreun sunet, crezi că ei ar 
socoti emisiunea sunetului iscată fiind de altceva, în afara umbrei ce 
le trece pe dinainte?” 

„Pe Zeus, — răspunse el — nu cred!” 

„In general, deci — am spus eu — asemenea oameni nu ar putea 
lua drept adevăr decât umbrele lucrurilor.” 

„E cu totul obligatoriu.” 

„Privește acum în ce fel ar putea fi dezlegarea lor din lanţuri și 
vindecarea de lipsa lor de minte, dacă așa ceva le-ar sta în fire : 
atunci când vreunul dintre ei s-ar pomeni dezlegat și silit, deodată, să 
se ridice, să-și rotească grumazul, să umble și să privească spre 


lumină, făcând el toate acestea, ar resimti tot felul de dureri, iar din 
pricina strălucirii focului n-ar putea privi acele obiecte, ale căror 
umbre le văzuse mai înainte. Ce crezi că ar zice, dacă cineva i-ar 
spune că ceea ce văzuse mai înainte erau deșertăciuni, dar că acum 
se află mai aproape de ceea-ce-este și că, întors către ceea-ce-este în 
mai mare măsură, vede mai conform cu adevărul? în plus, dacă, 
arătându-i-l pe fiecare dintre obiectele purtate, l-ar sili, prin întrebări, 
să răspundă ce anume este lucrul respectiv? Nu crezi că el s-ar putea 
afla în încurcătură și că ar putea socoti că cele văzute mai înainte 
erau mai adevărate decât cele arătate acum?” 

„Ba da.” 

„lar dacă l-ar sili să privească spre lumina însăși,, nu crezi că l-ar 
durea ochii și că ar da fuga îndărăt,, întorcându-se spre acele lucruri 
pe care poate să le vadă și le-ar socoti pe acestea, în fapt, mai sigure 
decât cele arâtate?”23 

„Chiar așa!” 

„Dar dacă cineva l-ar smulge cu forţa din locuinţa aceasta, 
ducându-1 pe un suiș greu și pieptiș, nedându-i drumul până ce nu l-ar 
fi tras la lumina soarelui, oare nu ar suferi și nu s-ar mânia că e tras? 
lar când ar ieși la soare, nu i s-ar umple ochii de strălucire, astfel încât 
nu ar putea vedea nimic din lucrurile socotite acum adevărate?” 

„N-ar putea, cel putin îndată, să le vadă!” — grăi el. 

„Cred că ar avea nevoie de obișnuinţă, dacă ar fi ca el să vadă 
lumea cea de sus. lar mai întâi, el ar vedea mai lesne umbrele, după 
aceea oglindirile oamenilor și ale celorlalte lucruri, apoi lucrurile ele 
însele, în continuare, i-ar fi mai ușor să privească în timpul nopţii ceea 
ce e pe cer și cerul însuși, privind deci lumina stelelor și a lunii mai 
curând decât, în timpul zilei, soarele și lumina sa.” 

„Cum de nu!” 

„La urmă, el va privi soarele, nu în apă, nici reflexiile sale în vreun 
loc străin, ci l-ar putea vedea și contempla, așa cum este, pe el însuși, 
în locul său propriu.” 

„Necesar.” 

„După aceasta, ar cugeta în legătură cu soarele, cum că acesta 
determină anotimpurile și anii, că el cârmuiește totul în lumea vizibilă, 
fiind cumva răspunzător și pentru toate imaginile acelea, văzute de 
ei /in peșteră/”255bs, 

„E clar că aici ar ajunge, după va fi străbătut toate celelalte etape.” 

„Ei, şi nu crezi că dacă omul acesta și-ar aminti de prima sa 
locuinţă, de înţelepciunea de acolo, ca și de părtașii săi la lanţuri, el s- 
ar socoti pe sine fericit de pe urma schimbării, iar de ceilalţi i-ar fi 
milă?” ,,Cu totul.” 

„lar dacă la ei ar exista laude şi cinstiri și s-ar da răsplată celui mai 
ager în a vedea umbrele ce trec alături și care își amintește cel mai 


bine cele ce, de obicei, se preced, se succed, sau trec laolaltă, şi care, 
în temeiul acestor observaţii, ar putea cel mai bine să prezică?5* ce 
urmează în viitor să se mai întâmple, ti se pare oare că omul nostru ar 
putea să poftească rasplâtile acelea și să-i invidieze pe cei onorati la 
ei și aflaţi la putere? Sau ar simţi ce spune Homer, voind nespus mai 
degrabă argat să fie pe pământ la cineva neînsemnat, sărman și fără 
de stare, consimţind să patâ orişice mai degrabă decât să aibă 
părerile de acolo și să trăiască în acel chip?” 

„Așa cred — zise el. Ar voi să pâteascâ orice mai curând decât să 
trăiască în acel chip.” 

„Mai gândește-te și la următorul aspect: dacă, iarăși, acel om, 
coborând, s-ar așeza în același scaun de unde a plecat, oare nu ar 
avea ochii plini de întunecime, sosind deodată dinspre lumea 
însorită?” 

„Ba da” — zise. 

„lar dacă el ar trebui din nou ca, interpretând umbrele acelea, să se 
ia la întrecere cu oamenii ce au rămas totdeauna legaţi și dacă ar 
trebui s-o facă chiar în clipa când nu vede bine, înainte de a-și obișnui 
ochii, iar dacă acest timp cerut de reobișnuire nu ar fi cu totul scurt, 
oare nu ar da el prilej de râs? Și nu s-ar spune despre el că, după ce s- 
a urcat, a revenit cu vederea coruptă și că, deci, nici nu merită să 
încerci a sui? lar pe cel ce încearcă să-i dezlege și să-i conducă pe 
drum în sus, în caz că ei ar putea să pună mâinile pe el și să-l ucidă, 
oare nu l-ar ucide?”%8. 

„Ba chiar așa.” 

„lată, dragă Glaucon, — am spus eu — imaginea care trebuie, în 
întregime pusă în legătură cu cele zise mai înainte: domeniul deschis 
vederii e asemănător cu locuinta-inchisoare, lumina focului din ea — 
cu puterea soarelui. lar dacă ai socoti urcușul și contemplarea lumii de 
sus ca reprezentând suișul sufletuiui către locul inteligibilului, ai 
înţelege bine ceea ce eu nădăjduiam să spun, de vreme ce așa cevaa 
dorit să asculti. Dacă nădejdea aceasta e îndreptăţită, Zeul o știe?%. 

Opiniile mele însă acestea sunt, anume că în domeniul 
inteligibilului, mai presus de toate este ideea Binelui, că ea este 
anevoie de văzut, dar că, odată văzută, ea trebuie concepută ca fiind 
pricina pentru tot ce-i drept și frumos; ea zămislește în domeniul 
vizibil lumina și pe domnul acesteia, iar în domeniul inteligibil, chiar 
ea domnește, producând adevăr și intelect; și iarăși cred că cel ce 
voiește să facă ceva cugetat în viaţa privată sau în cea publică, 
trebuie s-o contemple.” 

„Sunt de aceeași părere — spuse el — în felul în care pot.” 

„Atunci fii de acord și cu lucrul ce urmează și nu te mira că cei care 
ajung aici nu vor să se îndeletnicească cu afacerile omenești, ci, 
mereu, sufletele lor cată în sus, fapt firesc dacă aceasta se întâmplă 


după chipul imaginii İnfâtişate mai înainte.” 

„E firesc.” 

„„Dar crezi că e de mirare, dacă cineva, sosind de la contemplarea 
divinului la cea a lucrurilor omenești, se poartă cum nu trebuie și se 
face de râs, având vederea încă slabă? Ti se pare de mirare că, 
înainte de a se obișnui îndestulător cu bezna din lumea de aici, este 
silit, pe la tribunal sau pe aiurea, să se confrunte cu umbrele dreptăţii, 
sau cu statuile de la care provin umbrele și să se ia ia întrecere cu alţii 
în legătură cu acest subiect și în felul în care sunt înţelese toate 
acestea de către oameni ce n-au văzut niciodată dreptatea însăși?” 

„Nu este deloc de mirare.” 

„Dar dacă lumea ar avea minte, și-ar aminti că există două feluri de 
slăbire a vederii, provenind de la două feluri de pricini: o dată a celor 
ce vin de ia lumină la întuneric, apoi, ale celor ce vin de la întuneric la 
lumină. Ar putea atunci gândi că același lucru se petrece și cu sufletul, 
atunci când l-ar vedea tulburat și incapabil să vadă ceva n-ar trebui să 
râdă necugetat, ci s-ar cădea să cerceteze dacă, nu cumva, venind 
sufletul de la o viaţă mai luminoasă, nu e pătruns de întuneric datorită 
neobişnuintei; sau dacă, dimpotrivă, sosind de la mai multă neştiinta 
înspre o viață mai luminoasă, nu s-a umplut de o mai mare strălucire. 
Astfel, pe cel dinţii l-ar socoti fericit pentru ceea ce i s-a întâmplat și 
pentru ceea ce a trăit, în timp ce pe celălalt l-ar socoti vrednic de 
milă. lar dacă totuși ar voi să râdă de acesta din urmă, ar fi mai putin 
ridicol să râdă de el, decât de cel care sosește de sus, de la lumină.” 

„Foarte corect ceea ce spui.” 

„Așa ceva trebuie să cugetăm despre aceste suflete, dacă ideile 
noastre sunt adevărate. Şi să nu socotim că educaţia este ceea ce unii 
pretind că ea este : într-adevăr, ei susțin că pot așeza știința într-un 
suflet în care ea nu se afla, ca și când ar da vedere ochilor orbi”?28. 

„Da, ei susţin așa ceva.” 

„Discuţia noastră arată însă — am spus eu — că, după cum ochiul 
nu e în stare să se întoarcă spre strălucire dinspre întuneric, decât 
laolaltă cu întreg corpul, la fel această capacitate prezentă în sufletul 
fiecăruia, ca și organul prin care fiecare cunoaște, trebuie să se 
răsucească împreună cu întreg sufletul dinspre tărâmul devenirii, 
până ce ar ajunge să privească la ceea-ce-este şi la mâreata lui 
strălucire. Binele pe aceasta o numim, nu?”2%. 

„Da.” 

„lată deci arta «râsucirii»!269 Se pune problema in ce fel se va 
obţine transformarea cea mai rapidă şi mai eficace a sufletului. Nu-i 
vorba de a-i sădi simţul «văzului», ci de a-l face să «vadă » pe cel ce 
are acest simț, dar nu a fost crescut cum trebuie și nici nu privește 
unde ar trebui.” 

„Așa se pare” — spuse. 


„Celelalte așa-zise virtuţi ale sufletului par să fie cumva apropiate 
de virtuțile trupului — de fapt, ele nu există în el mai înainte, ci doar 
mai târziu apar în obiceiuri și în ocupațiile omului. Insă capacitatea de 
a cugeta arc, mai degrabă decât orice altceva, parte de ceva divin, 
pare-se, ceva care face ca ea să nu-și piardă puterea niciodată. Numai 
că ea poate deveni, dând urmare «răsucirii» ceva folositor și util, sau 
nefolositor și vătămător. Ori n-ai observat la cei socotiți ticăloși dar 
İSCUSİtİ, ca măruntul lor suflet e ager la vedere și privește cu ascutime 
scopurile spre care s-a îndreptat, ca unul ce nu are o vedere slabă, dar 
e silit să slujească răului, încât, cu cât ar fi mai ager la vedere, cu atât 
ar săvârși mai multe râutâti?” 

„Ba da.” 

„Dacă atunci s-ar tăia încă din copilărie această parte /rea/ a 
sufletului, i s-ar tăia atunci legăturile de rudenie cu devenirea, precum 
cu un plumb nevrednic, legături care, înclinând spre mâncăruri și 
plăceri de acest fel, spre bucuriile ospetelor, întorc în jos privirea 
sufletului. Or, dacă s-ar îndepărta de ele și s-ar întoarce către adevăr, 
aceeași putere aparţinând acelorași oameni, l-ar vedea atunci cu 
multă agerime, la fel cum vede și lucrurile asupra cărora este acum 
îndreptată.” 

„E verosimil.” 

„Dar nu e verosimil și următorul lucru: nu este necesar, în temeiul 
celor de dinainte ca nici cei needucati și lipsiţi de experienţa 
adevărului să nu poată vreodată cârmui ca lumea cetatea, dar nici cei 
lăsaţi să-și consume până la capăt viaţa în învăţătură? Primii, 
deoarece duc lipsa unui principiu unic, pe care avându-l în vedere, să 
facă tot ceea ce fac, în viaţa privată și în public ; ceilalţi, fiindcă de 
bunăvoie nu vor acţiona, socotind că au și ajuns să vietulascâ în 
Insulele Fericitilor.” 

„Adevărat.” 

„Este, prin urmare, sarcina noastră — am spus eu — a celor ce 
durăm cetatea, să silim sufletele cele mai bune să ajungă la 
învăţătura pe care mai înainte am numit-o «supremă », anume să 
vadă Binele și să întreprindă acel urcuș, iar după ce, fiind sus, vor fi 
privit îndeajuns, să nu li se îngăduie ceea ce acum li se îngăduie.” 

„Ce anume?” 

„Să rămână pe loc și să nu mai vrea să coboare îndărăt la acei 
oameni inlântuiti?21, nici să ia parte la greutăţile și cinstirile lor, fie că 
sunt mai mult sau mai puţin vrednice.” 

„Dar — spuse el — nu le vom face o nedreptate și nu îi vom face să 
trăiască mai rău, când lor le este cu putinţă să trăiască mai bine?” 

„larăși ai uitat, prietene?, că legea nu se sinchisește ca o singură 
clasă să o ducă deosebit de bine în cetate, ci ea orânduiește ca în 
întreaga cetate să existe fericirea, punându-i în acord pe cetăţeni prin 


convingere și constrângere, făcându-i să-și facă parte unul altuia din 
folosul pe care fiecare poate să-l aducă obștii. Legea face să fie în 
cetate astfel de oameni, nu ca să-l lase pe fiecare să se îndrepte pe 
unde ar vrea, ci ca ea să-i folosească pentru a întări coeziunea 
cetății.” 

„Adevărat, am uitat” — spuse el. 

„Cugetă, deci, Glaucon, și vezi că nu le vom face o nedreptate celor 
care devin la noi filosofi, ci le vom prescrie un principiu drept, 
determinându-i să poarte de grijă celorlalţi și să vegheze asupră-le. Le 
vom spune că filosofii apâruti în alte cetăţi nu iau parte în chip firesc 
la problemele acelor cetăţi: căci ei apar acolo de la sine putere, în 
pofida constituţiei fiecărei cetăţi; și este drept ca ceea ce crește de la 
sine, nedatorând nimănui hrană, nici să nu aibă în vedere să o asigure 
vreunuia. «Noi însă — vom zice — v-am născut pe voi domni și regi 
peste voi înșivă și peste restul cetăţii, ca într-un stup?%. Voi sunteţi 
mai bine și mai desăvârșit educați decât filosofii din alte cetăţi și mai 
potriviti să participaţi la ambele — /la filosofie și la cârmuire/. Prin 
urmare, fiecare, la rândul său, trebuie să coboare către locuinţa 
comună a celorlalţi și trebuie să se obișnuiască a privi obscuritatea. 
Căci de îndată ce vă veţi fi obișnuit cu ea, o veţi vedea de nenumărate 
ori mai bine decât cei de acolo și veţi ști ce este fiecare dintre umbre 
și a cui umbră este, fiindcă voi ati contemplat adevărul despre cele 
frumoase, drepte și bune. In acest fel, voi (ca și noi) veţi dura cetatea 
în stare de trezie, iar nu de vis, așa cum sunt durate azi majoritatea 
cetăților, de către cei ce se luptă unii cu alţii pentru niște umbre şi se 
sfădesc pentru dreptul de a cârmui, ca și când acesta ar fi ceva 
însemnat. Adevărul este că cetatea în care cei meniti să conducă 
doresc cel mai puţin să conducă, este, în chip necesar, cel mai bine și 
mai neînvrăjbit durată ; iar cea în care cârmuitorii se poartă pe dos, 
arată şi pe dos decât prima”2%. 

,, Absolut.” 

„Atunci, oare crezi că nu ne vor da ascultare odraslele noastre, 
după ce vor auzi toate acestea și nu vor voi să poarte partea lor de 
povară în cetate, fiecare când îi sosește rândul, ci vor voi doar să 
locuiască toată viaţa unii împreună cu ceilalți, într-un loc al purității?” 

„E cu neputinţă — spuse el. Căci le vom prescrie ceva drept unor 
oameni drepţi. lar fiecare dintre ei se va îndrepta către conducere ca 
spre ceva silnic mai curând decât spre orice altceva, invers decât fac 
conducătorii de acum, din fiecare dintre cetăți.” 

„Astfel stau lucrurile, prietene — am spus eu. Dacă celor meniti să 
conducă le vei afla o viaţa mai bună decât cea de conducător, este cu 
putinţă să ai o cetate bine orânduită. Căci numai în ea vor domni cei 
cu adevărat bogaţi, nu în bani, ci în ceea ce trebuie să fie bogat omul 
fericit: într-o viaţă bună și raţională. Dar dacă vor veni în viaţa publică 


cei care, acasâ, sunt cerşetori şi flâmânzi, socotind câ de aici — din 
domeniul public — le va fi dat să pună mâna pe bine, nu e cu putinţă 
să ai o cetate bine orânduită. Fiindcă odată ce cârmuirea ajunge un 
obiect de dispută, războiul pătrunzând în casă și în interior, el îi 
nimicește și pe cârmuitori și restul cetăţii.” 

„Cu totul adevărat” — spuse el. 

„Dar cunoști vreo altă viață, în afară de cea proprie adevăratei 
filosofii, care să dispreţuiască demnitâtile politice?” 

„Nu, pe Zeus!” — răspunse el. 

„Aşadar este necesar ca spre cârmuire să nu se îndrepte cei ce o 
îndrăgesc. Căci altminterea cârmuitorii devin rivali în iubire și se luptă 
unii cu alţii.” 

„Cum să nu!” 

„Pe care alţii, deci, îi vei determina să se îndrepte spre paza cetăţii, 
decât pe cei care, mai întâi, sunt cei mai buni cunoscători ai condiţiilor 
ce fac o cetate să fie cel mai bine alcătuită, dar care, în plus, mai au și 
alte cinstiri /decât cele politice/, ca și o viaţă mai bună decât cea 
politică?” 

„Pe nimeni alţii” — spuse. 

E. „Vrei să cercetăm și acest punct: în ce fel astfel de oameni vor 
apărea în cetate și în ce fel vor putea fi conduși ei către lumină 
precum se spune că sunt cei ce suie de la Hades către zeij?”265. 

„Cum să nu vreau!” 

„Aceasta n-ar fi doar o răsturnare a scoicii!?5% Ci o «râsucire » a 
sufletului de la o zi întunecată ca noaptea către ziua cea adevărată, o 
ascensiune și o revenire către ceea-ce-este. Aceasta afirmăm că este 
filosoi'ia cea adevărată.” 

„Cu totul.” 

„Nu trebuie cercetat care învăţătură anume posedă o astfel de 
putere?” 

„Cum de nu!” 

„Care ar fi acea învăţătură sortită, Glaucon, să tragă sufletul 
dinspre devenire către ceea-ce-este? lată la ce mă gândesc : n-am 
afirmat că e necesar ca tinerii noștri să fie pregătiţi în arta 
războiului?” 

„Ba da,.” 

„Trebuie deci să legăm și această învăţătură pe care o căutăm de 
acel principiu ...” 

„Care anume?” 

„Cel de a nu fi inutilă unor bărbaţi războinici.” 

„Trebuie — zise — dacă e cu putinţă.” 

„Pe ei i-am educat mai înainte prin gimnastică și muzică.” 

„Așa a fost” — spuse. 

„Gimnastica a fost pusă să aibă în vedere ceea ce apare și piere. 


Căci ea privegheazâ creșterea şi descreșterea trupului.” 

,Pare-se.” 

„Deci n-ar putea fi ea învăţătura pe care o căutăm!” 

Nu.” 

„Dar oare este ea muzica, toată câtă am analizat-o mai înainte?” 

„„Aceea — spuse el — era pandantul gimnasticii, dacă îţi amintești. 
Ea îi educa pe paznici cu ajutorul bunelor deprinderi și le oferea prin 
armonie, o bună armonie interioară, iar prin ritm, un ritm interior, dar 
nu oferea o știință. Ea stăpânea, în domeniul discursurilor, și alte 
deprinderi înrudite cu acestea și stăpânea, de asemenea, între 
discursuri, pe cele cu un caracter mitologic, cât și pe acelea mai 
apropiate de adevăr. Dar în ea nu exista vreo învăţătură care să 
conducă spre ceva asemănător cu ceea ce tu cauţi acum.” 

„Mi-ai amintit perfect — am spus eu. Într-adevăr, ea nu avea nimic 
asemănător. Dar, minunat Glaucon, care ar putea fi această 
învăţătură? Căci meseriile, toate, au apărut a fi servile...” 

„Cum să nu fie? Atunci ce învăţătură mai rămâne, în afara 
gimnasticii, a muzicii și a meseriilor?” 

„Ei bine, — am zis eu — dacă nu putem afla nimic în afara 
acestora, să luăm vreuna dintre învăţăturile care se extind asupra 
tuturor ocupatiilor.” 

„Care anume?” 

„Acel lucru comun — am spus eu — pe care toate meseriile, 
cugetările și științele trebuie să-l înveţe în primul rând.” 

,Care?” 

„Acel mărunt lucru, — am spus eu — faptul de a deosebi pe unu, 
doi și trei. Vorbesc, în principiu, despre numărul însuși și despre calcul. 
Sau nu e adevărat că orice meserie și știință este obligată să se 
împărtășească din acestea?” 

„Ba da” — spuse. 

„Atunci și arta războiului?” 

„E necesar din plin.” 

„Ridicol general ne apare, de fiecare dată, în tragedii, Agamemnon 
datorită lui Palamedes! Căci acesta afirmă despre sine că, 
descoperind numărul, a stabilit apoi rânduirea oștirii la Troia și că a 
numărat corăbiile și toate celelalte, ca și când, mai înainte, ele nu 
fuseseră numărate sau Agamemnon n-ar fi știut nici câte picioare are, 
de vreme ce nu știa să numere. Așadar, ce fel de general crezi că era 
el?”267. 

,Ülmitor general, dacă acestea ar fi adevărate!” 

„Deci vom socoti că putinţa de a calcula și de a număra este încă o 
învăţătură necesară unui războinic?” 

„Mai mult ca orice — zise el — dacă urmează să înţeleagă ceva din 
rânduirea trupelor și, încă mai mult, dacă e să fie om.” 


„Dar oare ai ideea pe care o am şi eu despre această învăţătură?” 

„Anume?” 

„Există şansa ca ea să ţină de acele învățături pe care noi le 
căutăm, ce conduc, prin firea lor, către intelectul pur, dar ca nimeni să 
nu se slujească cum trebuie de ea, cea care poartă spre esenţă.” 


„Cum așa?” A 
Moi încerca să fac limpede părerea mea. Insă privește și tu acele 
învățături pe care le definesc ca înălțând — ori nu — încotro ne 


interesează şi İncuviinteazâ sau neagă că această învăţătură ar fi 
precum bănui.” 

„Arată!” 

„Arăt, dacă tu observi că unele lucruri sensibile nu atrag intelectul 
spre a le cerceta, fiind ele îndestulător judecate de către senzații; 
altele însă cer din partea intelectului o cercetare deoarece senzaţia nu 
face nimic trainic.” 

„E clar că te referi la lucrurile aflate la depărtare sau la desenele în 
clar-obscur.” 

„Nu înţelegi întru totul ceea ce spun.” 

„Ce spui atunci?” 

„Cele ce nu atrag intelectul — am zis eu — sunt cele care nu cad în 
același timp sub incidenţa unei senzaţii contrare. Pe cele care fac așa 
ceva le socotesc ca solicitând intelectul, deoarece senzaţia nu arată 
cu nimic mai mult un contrariu decât pe celălalt, fie că aceste senzaţii 
sosesc de aproape sau de departe. lată, astfel va fi mai clar ceea ce 
susţin: spunem că acestea sunt trei degete — cel mare, arătătorul și 
mijlociul.” 

„Desigur.” i 

„la seama că eu vorbesc despre obiecte văzute de aproape. Insă 
cercetează in legătură cu ele următorul aspect.” 

„Care anume?” 

„Fiecare dintre ele apare a fi în aceeași măsură «deget» şi sub 
acest aspect nu se deosebeşte deloc de celelalte, fie că este văzut a fi 
în centru, ori la capăt, fie că e alb, ori negru, gros sau subțire şi aşa 
mai departe. In toate aceste cazuri, sufletul majorității oamenilor nu 
este condus către gândire, încât să se întrebe ce este un deget. Căci 
nicăieri vederea nu-i arată că, în același timp, un deget ar fi contrariul 
unui deget.” 

„Nici nu-i contrar.” 

„E verosimil, deci, că o astfel de senzaţie nu poate atrage și trezi 
intelectul.” 

Nerosimil.” 

„Dar ia privește : mărimea degetelor şi micimea lor sunt oare 
îndestulător văzute de către vedere, încât să nu fie nici o deosebire 
pentru ea a se așeza pe cel aflat la mijloc sau la capăt? Și asemănător 


în ceea ce privește grosimea şi subtirimea, moliciunea şi duritatea, 
când sunt percepute de către pipăit? Dar oare astfel de aspecte nu 
sunt insuficient arătate și de celelalte simţuri? Sau fiecare dintre 
simţuri face următorul lucru : mai întâi simţul aplicat pe ceva tare, 
este silit să înregistreze apoi și ceva moale, comunicând sufletului că 
aceeași entitate este resimțită și ca tare şi ca moale?” 

„Da, astfel se întâmplă.” 

„Nu e, deci, necesar ca, în astfel de situaţii cel puţin, sufletul să 
ajungă în încurcătură, întrebându-se ce anume indică senzaţia în 
raport cu tarele, dacă pe același lucru îl declară și moale, ca și 
senzaţia ușorului, a greului, întrebându-se ce este ușorul și greul, de 
vreme ce senzaţia îl arată și pe greu ca fiind ușor și pe ușor ca fiind 
greu?” 

„Asemenea interpretări /ale simturilor/ apar absurde sufletului şi ele 
pretind o cercetare” — spuse el. 

„E verosimil — am zis eu — că sufletul face în atare cazuri, pentru 
prima oară, experienţa socotitului și apelează la intelect, spre a vedea 
dacă obiectele propuse /simturilor/ sunt unul sau douâ”28, 

„Cum să nu!” 

„Dar dacă obiectele apar a fi două, fiecare apare a fi diferit, dar 
este, la rândul său, unul.” 

„Da.” 

„Dacă fiecare este unu, dar ambele sunt două, vei gândi cele două 
ca distincte. Căci indistinctele nu le-ai putea gândi ca două, ci ca pe 
unul singur!” 

„Adevărat.” 

„Or, vederea, — spuneam noi — percepea marele și micul, dar nu 
ca pe ceva distinct, ci amestecat.” 

„Așa e.” 

„Insă tocmai pentru limpezirea acestei situații, este nevoit 
intelectul să vadă și el marele și micul, dar nu amestecate, ci 
distincte, invers decât vederea.” 

„Adevărat.” 

„Dar nu tocmai din acest moment începem să ne întrebăm ce sunt 
marele si micul?” 

„Ba da.” 

„Și astfel, am denumit un aspect inteligibil, pe celălalt — vizibil.” 

„Exact” — zise. 

„Aceasta încercasem adineaori să spun, anume că unele lucruri 
atrag gândirea, altele — nu. Pe cele care ajung obiect al senzatiei 
laolaltă cu contrariile lor le definesc ca atrăgând-o, pe cele care nu fac 
așa, nu le socotesc în stare să o trezească.” 

„înţeleg acum și văd și eu lucrurile la fel.” 

„Ei bine, numărul si Unul din care categorie fac parte?”26. 


„Nu-mi dau seama.” 

„Ci, călăuzește-te după cele spuse mai înainte: dacă Unul în el 
însuși este îndeajuns văzut sau perceput prin vreo altă senzaţie, el nu 
ar putea conduce către esenţă, așa cum am arătat în cazul degetului. 
Dar dacă, în ceea ce-l privește, apare mereu o contradicţie, astfel 
încât el să nu apară cu nimic mai mult Unu decât non-Unu, sufletul ar 
avea nevoie de un judecător și ar ajunge în încurcătură, fiind silit să 
caute și să-și pună în mișcare gândirea dintr-însul. S-ar întreba ce 
anume este, în sine, Unul și astfel, învăţătura despre Unu ar aparţine 
acelora care conduc și îndreaptă către contemplarea a ceea-ce-este.” 

„Da, contemplarea Unului posedă din belșug acest caracter. Căci 
vedem deopotrivă același lucru și ca unu și ca o nesfârșită mulţime.” 

„Atunci, dacă aceasta este situaţia Unului — am zis eu — nu la fel 
se va întâmplă cu orice număr?” 

„Cum de nu?” 

„Dar calculul și aritmetica sunt, în întregime, legate de număr.” 

„Intru totul.” 

„Deci aceste discipline apar în stare să conducă spre adevâr”?9, 

„Chiar deosebit de mult.” 

„Ar putea aparţine deci aritmetica învățăturilor pe care le căutăm. 
Căci pentru un războinic este necesară cunoașterea ei, din pricina 
nevoii de a rândui oștile, iar pentru un filosof, deoarece acel ce 
leapădă haina devenirii trebuie să se atingă de esenţă, căci altminteri 
el nu va ajunge niciodată un om care să ehibzuiască.” 

„Așa e.” 

„Dar paznicul nostru se întâmplă să fie și războinic și filosof.” 

„Bun, şi?” 

„O învăţătură potrivită, deci, vei legifera, Glaucon, și îi vei convinge 
pe cei care, în cetate, vor fi siliţi să aibă sarcinile cele mai importante, 
să se îndrepte spre calcul și să se ocupe cu el, dar nu în chip profan, ci 
astfel încât să ajungă la contemplarea naturii numerelor cu ajutorul 
intelectului, ocupându-se de acestea mi în vederea vânzării sau 
cumpărării, precum negustorii sau precupetii, ci pentru război şi 
pentru a face sufletul însuși pregătit să se întoarcă lesne dinspre 
devenire către adevăr și ființă.” 

„Preafrumos grăiești!” — zise. 

„Mă mai gândesc, — am spus — după ce s-a vorbit despre arta 
calculului, la subtilitatea ei și că ea este de folos în multe feluri 
scopului nostru, dacă va fi practicată în vederea cunoașterii și nu a 
negustoriei.” 

„In ce fel va fi de folos?” 

„Mă refer la ceea ce aveam în vedere adineaori, anume că ea 
îndreaptă cu putere sufletul înspre înalt, silindu-1 să discute despre 
numerele însele, neprimind cu nici un chip ca cineva să vorbească, 


despre ele, arâtând sufletului numere continute İn corpuri vizibile sau 
palpabile. Ştii doar câ cei priceputi la calcul ar râde şi n-ar fi de acord, 
dacă cineva ar încerca, cu mintea, să dividă unitatea. Ci, dacă tu ai 
«îmbucătăţi-o », ei ar înmulţi-o, băgând de seamă ca niciodată Unul 
să nu pară a fi non-Unu — adică multe pârti”?71. 

„Adevărat ce spui” — vorbi el. 

„Și dacă, Glaucon, cineva i-ar întreba : «O, minunati oameni, ce fel 
de numere sunt cele despre care vorbiti, în rândul cărora Unul este 
așa cum este socotit de către voi — fiecare unitate întreagă fiind 
egală cu alta, neadmitând nici o diferenţă faţă de ea și fără să aibă, în 
sine, vreo parte? » Ce crezi că ar răspunde ei?” 

„„Ar răspunde, cred, că despre aceste numere vorbesc, care nu pot 
fi decât gândite ; altminterea fiind imposibil să fie cumva percepute.” 

„Vezi, așadar, — am zis — prietene, că sunt într-adevăr sorti buni 
ca învăţătura aceasta să ne fie necesară, de vreme ce ea silește 
sufletul să se folosească de gândire în ea însăși, spre a ajunge la 
adevăr, în el însuși?” 

„Da, strașnic face ea asta!” 

„Ei bine, dar ai observat lucrul următor? Că cei prin fire buni la 
calcul au o firească agerime a minţii, ca să spunem așa, pentru toate 
învăţăturile. lar cei înceţi, dacă primesc învăţătura calculului și se 
exersează, chiar dacă nu au vreun alt folos, ajung totuși mai ageri 
decât erau și fac cu toţii progrese”. 

„Aşa este.” 

„Și apoi, căutând învățături care să pretindă mai multă ostenealâ 
de la cel care învaţă și studiază, n-ai putea afla, în afara acesteia, nici 
multe și nici nu le-ai putea găsi cu ușurință.” 

„Defel nu le-ai găsi!” 

„Din pricina tuturor acestora deci, calculul nu trebuie lăsat 
deoparte, ci trebuie ca cei mai buni prin fire să fie învăţaţi să-l 
cunoască.” 

„De acord!” — zise. 

„Cu asta, una la mână! Să cercetâm, însă, o cunoștință înrudită cu 
calculul, dacă cumva ni se potrivește.” 

„La ce te referi? — întrebă el. La geometrie?” 

„Exact.” 

„Pe cât are ea de-a face cu arta militară, e limpede că ni se 
potrivește : căci în privința campaniilor militare, a ocupării unor 
teritorii, a strângerii și desfășurării oastei, cât și a tuturor situaţiilor în 
care armatele sunt dispuse /într-o anumită ordine/, fie chiar în timpul 
luptei, fie în timpul marșurilor, un comandant ar fi mai bun sau mai 
rău, în măsura în care ar fi priceput sau nu la geometrie.” 

„Dar pentru acestea — am spus eu — ar ajunge chiar și o mică 
parte a geometriei și a calculului. Trebuie însă cercetată partea ei cea 


mai însemnată şi care duce mai departe, anume, dacă cumva ea te 
poartă spre a vedea mai ușor ideea Binelui. Or, — afirmăm — într- 
acolo poartă toate câte silesc sufletul să se întoarcă spre acel loc, 
unde se află cea mai de presus fericire a ceea-ce-este?'5, pe care el, 
sufletul, neapărat are, cu orice preţ, a o vedea.” 

„Adevărat” — zise. 

„Așadar, dacă /geometria/ silește să se contemple esenţa, ni se 
potrivește, dacă însă își dă silinta doar în vederea devenirii, nu se 
potrivește.” 

„Așa să zicem.” 

„Nu ne vor face să cădem în îndoială cei puţin pricepuţi la 
geometrie, fiindcă știința însăși este total contrarie aspectului rezultat 
din vorbele spuse, în ceea ce o privește, de către cei ce o practică.” 

„Cum așa?” 

„Ei vorbesc în chip ridicol și insuficient: căci toate discuţiile le 
poartă ca oameni practici care au în vedere acţiunea. Spun că «fac 
pătrate», că «întind», «adaugă» și tot așa glăsuiesc, cu toate că 
această învăţătură, în întregul ei, se practică în vederea 
cunoaşterii” ?74, 

„intru totul.” 

„Să mai cădem de acord asupra unui punct?” 

„Care anume?” 

„Că este vorba despre știința a ceea-ce-veșnic-este şi nu a ceea ce 
când apare, când piere.” 

„De acord. Geometria este știința a ceea-ce-veșnic-este.” 

„Ea reprezintă, deci, prea vrednic bărbat, un mijloc de a trage 
sufletul spre adevăr și de a pregăti inteligenţa filosofului să îndrepte în 
sus facultăţile pe care, în chip nepotrivit, le îndreptăm în jos.” 

„Cât e cu putinţă” — zise. 

„Cât e cu putinţă să prescriem deci ca cei aflaţi în cetatea cea 
frumoasă?” să nu ocolească în nici un chip geometria. Dealtfel nu sunt 
mici nici utilizările secundare ale acestei învățături.” 

,Care?” 

„Cele pe care tu le-ai pomenit: cele legate de război, ca şi cele 
legate de întregul activității de învăţare, pentru ca să o primim mai 
bine. Căci știm că un om ce se bizuie pe geometrie este întru totul 
diferit de unul care nu se bizuie pe ea.” 


„Întru totul, pe Zeus!” — spuse. 
„Să dăm tinerilor, deci, această a doua învăţătură?” 
„Să le-o dăm.” 


„Dar să nu le dăm astronomia ca pe cea de-a treia? Sau nu crezi?” 

„Ba da — vorbi el. Căci a înţelege mai bine mersul anotimpurilor, al 
lunilor şi al anilor este o cunoștință potrivită nu doar cu agricultura și 
navigația, ci și, deloc mai putin, cu arta militară.” 


„Drăguţule! Parcă te temi de mulţime, să nu se spună că prescrii 
învățături inutile! Nu e deloc neînsemnat ceea ce spui, desigur, dar e 
dificil de crezut că, prin intermediul acelor cunoştinte,«un anumit 
organ, propriu sufletului fiecăruia, se curăţă și se reaprinde, după ce 
el a fost nimicit și orbit de către celelalte îndeletniciri. E de preferat 
însă ca el să fie păstrat, mai degrabă decât zece mii de ochi. Căci doar 
cu ajutorul său e văzut adevărul. lar cei ce sunt de acord cu așa ceva, 
negreșit vor socoti că opinezi just. Cei însă care n-au cunoscut 
niciodată lucrul acesta, vor spune că spui prostii. Căci ei nu văd aici 
vreun alt folos, vrednic de a fi amintit. Cercetează așadar cu care 
dintre acești oameni stai de vorbă. Sau cumva nu vorbești nici măcar 
cu cei dintâi, ci discuti în principal pentru tine însuţi, fără ca totuși să 
te superi dacă vreun altul ar voi să aibă folos de pe urma vorbelor 
tale.” 

„Așa și vreau — spuse — să vorbesc, să întreb și să răspund în 
principal pentru mine însumi.” 

„întoarce-te însă înapoi — am zis eu — căci nu am așezat acum 
corect știința care urmează geometriei!” 

„Dar cum să facem?” 

„După figura plană, am luat corpul aflat deja într-o mișcare de 
revoluție, înainte de a-l lua pe el, în sine. Se cuvine ca, în continuarea 
celei de-a doua dimensiuni, să o luăm pe cea de-a treia. E vorba 
despre dimensiunea proprie cuburilor și a obiectelor ce au parte de 
adâncime.” 

„Așa este. Insă, Socrate, se pare că această știință încă n-a fost 
inventată!”276. 

„Aceasta are două pricini — am zis eu. Mai întâi fiindcă nici o cetate 
nu preţuiește astfel de cunoștințe, iar ele sunt cercetate fără energie, 
fiind extrem de dificile. Apoi, fiindcă cercetătorii au nevoie de un 
organizator, fără de care nu ar putea face descoperiri. Or, acesta e 
greu să apară; iar dacă ar apărea, după cum stau lucrurile acum, 
cercetătorii nu i-ar da ascultare, din pricina prea marii lor înfumurări. 
Dar dacă cetatea, în întregul ei, ar organiza această muncă, pretuind- 
o, ei ar da ascultare, iar problemele, cercetate cu continuitate și 
energie, s-ar lămuri în ce fel sunt. Căci chiar și acum, dispretuite cum 
sunt de către mulţime care le pune piedici, știrbite și de către 
cercetători care nu pot spune întrucât ele servesc la ceva, totuși, în 
pofida tuturor acestora, ele cresc cu forţa ce o au de la frumuseţea lor 
proprie și nu este deloc de mirare că au apărut.” 

„Intr-adevăr — zise el — aceste cercetări sunt minunate și 
deosebite! Dar explică-mi mai clar ce ai spus acum: ai atribuit 
geometriei preocuparea pentru figura plană?” 

„Da” — am spus eu. 

„Mai întâi, ai pus după aceasta astronomia, apoi însă ai dat înapoi.” 


„Grăbindu-mă să parcurg cu repeziciune totul, ajung mai degrabă 
să rămân în urmă! Fiindcă cercetarea sa se arăta ridicolă, am trecut 
de metoda care urma în continuare, cea legată de corpuri și am vorbit 
despre astronomie după geometrie, astronomia fiind mișcarea 
corpurilor”277. 

„Adevărat ce spui.” 

„Să aşezâm deci astronomia drept cea de-a patra învăţătură, luând 
știința lăsată acum deoparte — geometria în spaţiu — drept existentă, 
dacă cetatea ar voi s-o aibă.” 

„„Verosimil — zise. Insă, Socrate, adineaori m-ai buimăcit putin, 
spunându-mi că laud astronomia ca un bădăran. Acum aprob însă 
calea pe care ai luat-o. Căci mi se pare pentru oricine clar că 
astronomia silește sufletul să privească în sus și ne poartă din lumea 
terestră către cea celestâ.” 

„Probabil că aceasta e clar pentru oricine în afara mea. Căci eu nu 
văd lucrurile așa.” 

„Dar cum?” — întrebă el. 

„In felul în care o abordează acum cei ce o înalţă către filosofie, îmi 
pare că ea te face, întru totul, să privești în jos!” 

„Ce spui?” 

„Eu cred că n-ai fost lipsit de idei nobile în felul cum înţelegi 
învăţătura despre cele de sus : căci, dacă cineva, dând capul pe spate 
și văzând pe plafon câteva picturi frumoase, ar învăţa ceva, e 
probabil, ai socoti tu, că el a privit nu cu ochii, ci cu mintea. Poate că 
tu vezi lucrurile cum trebuie, iar eu sunt neghiobul. Căci nu pot să 
cred că determină sufletul să privească în sus altă învăţătură decât 
cea care s-ar referi la ceea-ce-este și la ceea ce nu e vizibil. lar dacă 
cineva, holbând ochii la cer, ori strângându-i când vede pământul, ar 
încerca să înveţe ceva de pe urma lucrurilor sensibile, afirm că el nu 
ar putea, în fapt, învăţa ceva — căci nimic dintre asemenea lucruri nu 
posedă, în sine, știința — și afirm că sufletul său privește în jos şi nu în 
sus, chiar dacă el ar voi să înveţe, aflat fiind în plută pe spate, pe 
uscat sau pe mare!” 

„Sunt pedepsit — spuse el. Mi-ai dat o lovitură și pe bună dreptate! 
Dar cum sustii că trebuie învățată astronomia în raport cu felul în care 
este ea acum învățată, dacă /tinerii noștri/ urmează să aibă vreun 
folos din învăţătură în felul în care ne interesează?” 

„în felul următor — am zis. Toate podoabele de pe cer, de vreme ce 
ele sunt podoabe ale vizibilului, să fie socotite cele mai frumoase și 
mai precise dintre cele din lumea vizibilului, dar cu mult sub 
frumuseţile autentice și mișcările pe care Repeziciunea reală și 
încetineala reală le stârnesc în numărul adevărat și în formele 
adevărate, între ele ea și în mișcările formelor conţinute, toate 
acestea fiind perceptibile cu mintea și cugetul, dar nu cu vederea. Sau 


crezi că da?”278, 

„„Deloc” — răspunse el. 

„Aşadar — am zis eu — trebuie să vedem frumuseţea cerului drept 
un model în vederea celeilalte învățături, la fel cum s-ar întâmplă 
când ai da peste picturi minunat încondeiate și lucrate de către Dedal 
sau alt meșter ori pictor: da, căci un specialist în geometrie ar socoti, 
văzându-le, că sunt minunat întocmite, dar că ar fi ridicol să se 
creadă, cu seriozitate, că cineva va înţelege, privindu-le, adevărul 
despre egalitate, dublu, ori alt raport.” 

„Cum de n-ar fi ridicol?” 

„Nu crezi că adevăratul astronom va avea aceeași reacţie privind 
mișcările astrelor? El va socoti că acestea au fost întocmite în chipul 
cel mai frumos cu putinţă și că în acest fel creatorul cerului a alcătuit 
cerul și ceea ce el cuprinde. Examinând însă raportul armonios al zilei 
cu noaptea, al acestora faţă de Lună, al Lunii față de an, al celorlalte 
astre față de Soare şi Lună, ca și raportul unora cu celelalte, nu crezi 
că i se va părea ciudat omul care socotește că evenimentele cerești 
decurg mereu la fel, întru nimic schimbate, deși sunt corporale și 
vizibile și nu i se va părea la fel de ciudat să vrei cu orice preț să 
surprinzi adevărul lor?”279, 

„Cred că da, acum când te aud pe tine.” 

„Punând probleme, deci, vom aborda astronomia, la fel ca și 
geometria. Şi să lăsăm deoparte cele din cer, dacă urinează, ca, 
având de-a face cu autentica astronomie, să transformăm partea prin 
fire cugetătoare din suflet, din nefolositoare, în folositoare.” 

„Prescrii astronomiei o sarcină de multe ori mai mare decât cea pe 
care o are acum.” 

„Cred că vom prescrie și celelalte sarcini în același chip, dacă, în 
calitate de legiuitori, ar fi să slujim la ceva. Dar poţi să-ți aminteşti de 
vreuna din învăţăturile potrivite?” 

„Nu-mi vine acum în minte.” 

„Mişcarea — am spus eu — oferă nu un singur aspect, ci mai multe, 
pe cât cred. Probabil că cel înţelept va putea să vorbească despre 
toate. Nouă, însă, două ne sunt evidente.” 

„Care anume?” 

„Pesemne că așa cum ochii noștri se fixează asupra astronomiei, 
astfel și urechile sunt fixate asupra mișcării armonice, și că aceste 
două științe sunt surori?%, după cum afirmă pythagoricii, iar noi 
aprobăm, Glaucon. Sau cum altfel?” 

„Așa.” 

„Așadar, deoarece problema este vastă, să aflăm de la ei cum văd 
aceste aspecte și dacă mai există ceva în plus. Cât despre noi, să ne 
ocupăm, dincolo de toate acestea, de treaba noastră.” 

„Care anume?” 


„Ca nu cumva cei pe care îi vom crește, să se apuce să înveţe din 
aceste științe ceva nedesăvârșit și care nu duce întotdeauna într-acolo 
unde trebuie ca toate să se îndrepte, așa cum spuneam adineaori în 
legătură cu astronomia. Ori nu știi că și în privinţa armoniei se face 
ceva asemănător? Căci tot măsurând relațiile vocilor și sunetelor în 
concertul lor sonor, unele față de celelalte, ei lucrează fără 
desăvârșire, întocmai ca și astronomii.” 

„Pe zei, — vorbi el — ei fac și ceva de tot râsul! Dând nume 
anumitor intervale mici și atintindu-şi asupră-le urechile, de parcă ar 
voi să tragă cu urechea la vecini, unii afirmă că se mai aude o 
rezonanţă intermediară și că ea este cel mai mic interval cu care 
trebuie măsurat, în timp ce alţii, punând aceasta la îndoială, afirmă că 
sunetele respective au aceeași înălțime?!. Și unii și ceilalţi pun însă 
urechile înaintea intelectului.” 

„Tu vorbești de acei inși pricepuţi care prezintă faptele cu ajutorul 
corzilor, pe care le torturează și le întind pe chei. Dar ca să nu lungim 
imaginea aceasta, cu plectrul care primește lovituri, cu corzile puse 
sub acuzare, socotite a fi, ori lăudăroase, ori îndărătnice, mă opresc 
aici și spun că nu la aceștia mă refer, ci doar la aceia pe care i-am 
pomenit mai înainte. Ei procedează întocmai ca astronomii: caută în 
acest «concert audibil» numerele, însă, totuși, nu suie până într-acolo 
încât să-și pună probleme și nu caută să cerceteze care anume 
numere se acordă între ele, care nu, și din ce pricină unele da si altele 
— nu.” 

„Teribil lucru spui!” 

„Folositor însă, în vederea cercetării Frumosului şi Binelui, dar, dacă 
este urmărit în alt scop — e nefolositor.” 

,, Verosimil.” 

F. „Eu cred — am spus — că metoda ce se bizuie pe toate 
învăţăturile pe care le-am parcurs, dacă ar putea ajunge la 
comuniunea și la înrudirea acestora între ele și dacă ar cugeta prin ce 
anume sunt ele apropiate unele de celelalte, ar purta cu sine ceva din 
principiul în vederea căruia am pornit la drum, și atunci nu ne-am fi 
trudit nesăbuit. Dacă nu — atunci — nesăbuit.” 

"Şi eu bănui — spuse el — că lucrurile stau astfel. Ai însă în vedere 
o întinsă operă, Socrate!” 

„le referi la preludiu sau la ce altceva? Nu știm oare că toate 
acestea sunt doar preludiile legii”*? pe care trebuie s-o învăţăm? Căci 
nu cred că cei pricepuţi în aceste discipline ti se par a fi și 
dialecticieni!” 

„Nu, pe Zeus, în afară de câţiva, puţini, pe care i-am întâlnit!” 

„Insă — am zis eu — cei ce nu sunt în stare să obiecteze și să 
răspundă obiectiilor vor ști vreodată ceva din cele despre care 
afirmăm că trebuie să le știe?” 


„Deloc.” 

„Dar nu aceasta, Glaucon, este legea pe care dialectica o duce la 
bun sfârșit? Pe ea, care aparţine inteligibilului, ar putea-o imita 
puterea vederii, despre care spuneam că încearcă să privească spre 
animalele însele, către astrele însele, și, la urmă, către soarele însuși. 
La fel, atunci când cineva, cu ajutorul dialecticii, s-ar îndrepta, în afara 
oricăror senzaţii și doar cu ajutorul raţiunii să cerceteze ce anume 
este fiecare lucru și n-ar da înapoi până ce n-ar înţelege Binele însuși 
prin intelectul pur, doar atunci va ajunge el la capătul /cercetării/ 
domeniului inteligibil, așa cum omul acela ajunsese la capătul 
domeniului vizibil.” 


„Întru totul” — spuse el. 
„Insă nu numeşti dialectică această călătorie?” 
„Da, și?” 


„Or, ea -înseamnă desfacerea din lanţuri și întoarcerea de la umbre 
către simulacre și lumină, înseamnă apoi urcușul din peșteră înspre 
soare; înseamnă neputinta noastră momentană de a privi direct 
animalele, plantele și lumina soarelui, dar putinţa de a privi către 
reflexiile divine în apă și către umbrele lucrurilor /reale/ și nu către 
umbrele unor simulacre, lăsate de o lumină și ea un simulacru al 
luminii solare. Toată această practică a artelor pe care le-am parcurs 
deţine puterea și capacitatea de a înălța partea cea mai bună a 
sufletului către contemplarea supremului bine din cele-ce-sunt, așa 
cum dincolo se întâmplă cu partea cea mai clară a trupului, condusă 
să vadă ceea ce-i mai strălucitor din locul corporal şi vizibil”285. 

„Eu unul accept toate acestea. Deși mi se par dificil de acceptat, pe 
de altă parte, e dificil și a nu le accepta. Totuși, nu trebuie acum doar 
ascultat, ci și revenit de multe ori asupra subiectului. Acceptând deci 
acum că lucrurile stau așa cum s-a spus, să mergem către legea însăși 
și s-o străbatem, după cum am străbătut și preludiul. Arată, acum, în 
ce fel este puterea dialecticii, sub ce fel de înfățișări apare ea și care îi 
sunt căile. Căci aceste căi ar fi, pe cât se pare, cele care ar conduce 
într-acolo, unde, pentru cel ajuns, ar fi, deopotrivă, limanul de la 
capătul drumului, cât și sfârșitul călătoriei.” 

„Dragă Glaucon, — am spus eu — nu vei mai fi în stare să mergi 
mai departe — chiar dacă mie unuia nu-mi lipsește bunăvoința. Nici 
nu vei mai putea privi o imagine a lucrului despre care vorbim, ci va 
trebui să vezi adevărul însuși — acela care îmi apare mie cel puţin. Or, 
nu merită să ne străduim pentru a lămuri dacă aceasta-i realitatea ori 
nu. Dar ca să vedem ceva, da, pentru aceasta merită să ne străduim!” 

„Ei bine, și?” 

„„Dar nu trebuie să ne silim să arătăm și că doar puterea dialecticii 
ar putea face evident acest «ceva » pentru omul priceput în materie, 
dar că în alt fel nu este cu putință?” 


„Merită aceasta toată silinta noastră!” 

„Nimeni — am spus eu — nu va contesta spusele noastre, când 
afirmăm că nu există o altă metodă care să imbrâtişeze fiecare aspect 
al realității în măsura în care el este, în mod metodic. Căci celelalte 
arte, cu toatele, fie au de-a face cu opiniile și dorinţele oamenilor, fie 
sunt întoarse spre producerea unor lucruri naturale sau artificiale, ori 
spre îngrijirea fiinţelor și a productelor. Restul artelor — despre care 
am afirmat că prind ceva din ceea-ce-este — geometria și cele ce o 
urmează pe aceasta — vedem că parcă întrevăd în vis ceea-ce-este, 
dar că aievea le este cu neputinţă să-l vadă, atâta vreme cât, 
slujindu-se de postulate, le lasă pe acestea în pace, incapabile deci să 
dea socoteală despre ele. Or, pentru acela care are drept izvor al 
cunoașterii ceea ce nu cunoaște, iar sfârșitul și mijlocul /demersului 
său/ provin, prin combinări, de la principiul pe care nu-i cunoaște, ce 
mijloc există ca această potrivire de propoziţii să devină vreodată o 
știință?” 

„Nici unul.” 

„Așadar, — am spus eu — doar metoda dialectică merge pe 
această cale către principiul însuși, suprimând postulatele, pentru ca 
acestea să iasă întărite. In fapt, ea poartă și ridică în liniște ochiul 
sufletesc, scufundat până atunci într-un mâl barbar. 

Ea se folosește de artele pe care le-am cercetat, ca de elemente 
auxiliare. Pe acestea noi le-am numit «științe», spre a respecta 
obişnuinta, dar ele au nevoie de alt nume, mai luminos decât cel de 
«opinie », dar mai întunecat decât cel de «știință ». Am definit, mai 
înainte, drept «inteligenţă analitică» această facultate, dar nu este 
cazul, cred, ca niște oameni aflaţi, ca noi, dinaintea unei cercetări atât 
de vaste, să-și facă probleme de nume”2%%. 

„Nu, desigur” — spuse. 

„Ci e bun cuvântul care lămurește gradul de claritate a gândirii”285. 

„Da.” 

„Ei bine, atunci — am zis eu — ca, așa cum am făcut mai înainte, să 
numim prima parte știință, a doua inteligență analitică, a treia 
credinţă și a patra reprezentare. Ultimele două sunt în domeniul 
opiniei, primele două — în cel al intelectului. Opinia se referă la ceea- 
ce-devine, intelectul — la ceea-ce-este. lar raportul acestuia din urmă 
față de celălalt este raportul intelectului față de opinie; și ce este 
intelectul față de opinie este știința față de credinţă și inteligenţa 
analitică față de reprezentare. Să lăsăm însă deoparte, Glaucon, 
analogia și diviziunea fiecărei părți — a opinabilului .și a inteligibilului 
— în alte două diviziuni, pentru ca să nu trebuiască să vorbim mult 
mai mult decât până acum”?86 

„Eu unul sunt de acord și te urmez, pe cât pot.” 

„Dialectician — am zis — îl numești pe cel care percepe raţiunea 


esenței fiecărui lucru? lar despre cel ce nu poate face aceasta, atâta 
vreme cât nu poate da seamă nici sieși, nici altuia, nu vei afirma că, în 
acea privinţă, înţelege ceva!” 

„Cum aș putea afirma?” — zise. 

„La fel și despre Bine : cel care nu l-ar putea distinge cu ajutorul 
raţiunii, extrăgându-i ideea din toate celelalte și care nu ar trece, 
parcă luptând, prin toate obiecțiile, silindu-se să obiecteze la rândul 
său, conform cu esenţa și nu cu opinia, cel care n-ar trece prin toate 
acestea fără greș și cu rațiunea, acela nu va putea fi numit de către 
tine cunoscător al Binelui însuși; ci, dacă va fi atins cumva vreun 
simulacru al Binelui, vei spune că prin opinie şi nu prin știință a făcut- 
O și că viaţa de aici și-o petrece visând și dormitând și că, înainte de a 
se deștepta aici, în lumea noastră, va fi ajuns la Hades, pentru a 
adormi acolo cu desăvârșire.” 

„„Pe Zeus, — zise el — chiar așa voi zice!” 

„Dar nu vei putea accepta să-i lași irationali, precum unele linii /in 
geometrie/, pe copiii tăi?%, pe care îi creşti şi îi educi cu gândul (în 
cazul când i-ai crește în fapt), atunci când ei ajung să domnească în 
cetate și să aibă mai mare putere.” 

„Nu, vezi bine!” 

„Mei legiui așadar, ca ei să aibă parte de acea educaţie, în temeiul 
căreia să fie în stare, în chipul cel mai pătruns de știință, să întrebe și 
să răspundă.” 

„Voi legiui — zise — împreună cu tine.” 

„Insă nu ti se pare — am spus — că dialectica se așază deasupra 
învățăturilor precum un acoperiș și că, în mod justificat, nu s-ar putea 
așeza deasupra ei vreo altă învăţătură, ci că aici se află punctul final 
al învățăturilor?” 

„Ba da.” 


G. „Îţi rămâne atunci să vezi care anume vor fi cei pe care îi vom 
face să se împărtășească din această cunoaștere și în ce chip.” 

„Limpede.” 

„ţi amintești de selecţia anterioară a chinuitorilor, anume în ce fel 
erau cei pe care i-am ales?” 

„Cum de nu!” 

„Ai în vedere că firile acelea trebuie alese în raport și cu restul 
criteriilor : căci trebuie preferaţi cei mai de nădejde, mai curajoși și, pe 
cât se poate, mai mândri la înfățișare. Dar în plus faţă de aceste 
condiții, mai trebuie căutat nu doar ca ei să aibă un caracter nobil și 
impunător, ci să posede și calităţile potrivite cu educaţia pe care o 
avem acum în vedere.” 

„La care anume te referi?” 

„Ei trebuie să aibă mintea ascuţită, fericit om, în vederea 


cunoaşterii şi sâ nu İnvete cu greutate. Câci sufletul se codeşte mult 
mai mult când e vorba să înveţe ceva dificil, decât în exerciţii fizice. 
Intr-adevăr, truda /mintii/ le este sufletelor mai apropiată prin fire, le 
este proprie și nu o pot pune în comun cu trupul.”. 

„„Adevărat” — zise. 

„Trebuie căutat un om cu bună memorie, ferm şi care iubește truda 
în orice privință. Sau cum altfel crezi că va voi cineva deopotrivă să 
trudească făcând exerciţii fizice și, totodată, să ducă la bun sfârșit o 
astfel de învăţătură și un astfel de studiu?” 

„Nimeni n-ar putea aşa ceva, fără să fie bine înzestrat în orice 
privință!” 

„Din această pricină a căzut filosofia în greșeala de acum, dar și în 
discredit — am spus-o și mai înainte — pentru că oamenii nu au de-a 
face cu ea cum se cuvine ; căci n-ar fi trebuit să aibă de-a face cu ea 
bastarzi, ci copii legitimi.” 

„Adică?” 

„Mai întâi — am spus eu — e nevoie ca cel ce are de-a face /cu ea/ 
să nu fie șovăitor în dragostea sa pentru trudă : pe jumătate s-o 
iubească, pe jumătate — nu. Aceasta se întâmplă când unuia îi plac 
exercițiile fizice și iubește vânătoarea și toate ostenelile trupului, dar e 
lipsit de dragoste pentru învăţătură, nici nu-i place să asculte sau să 
cerceteze, ci în toate acestea se ferește de osteneală. E șovăitor însă 
și cel ce se comportă, în iubirea sa pentru efort, invers decât acesta.” 

„Adevărat.” 

„Dar vom socoti, deopotrivă, schilod în raport cu adevărul acel 
suflet care ar uri minciuna făcută cu bună știință, n-ar îndura-o și s-ar 
mânia peste poate când alţii ar minţi, dar care, totodată, ar primi 
lesne minciuna fără de știință şi care, în chip prostește, lăsându-se 
cumva prins de ea, nu s-ar mânia, ci s-ar lăsa mânjit în neştiintâ, 
precum un dobitoc din neamul porcesc.” 

„Hotărât!” — zise el. 

„lar bastardul și copilul legitim în ce privește cumpătarea, vitejia, 
mărinimia și toate părțile virtuţii, trebuie bine deosebiți. Căci dacă nu 
s-ar ști să se privească aceste aspecte — particular ori cetate, fiind 
privitorul — atunci, fără să se bage de seamă, ar fi folosiți oameni 
schilozi și bastarzi la orișice treabă la care ar trebui folosiţi fie 
prietenii, fie, în alt caz, cârmuitorii.” 

„Chiar așa.” 

„E treaba noastră, deci, să băgăm bine de seamă la aceste 
aspecte: căci dacă supunându-i unei învățături și unui antrenament 
atât de serioase, vom educa tineri bine proportionati și cu spiritul bine 
proportionat, atunci nici Dreptatea însăși nu ne va putea reproşa ceva 
și vom păstra neștirbite cetatea și orânduirea ei. Insă dacă vom duce 
spre atare sarcini altfel de caractere, vom face pe dos și vom da prilej 


de mult râs pentru filoşofie.” 


„Ar fi într-adevăr urât!” — vorbi el. 
„Cu totul! Dar am pâtit chiar și acum — cred — ceva de râs.” 
„Ce anume?” 


„Am uitat — am zis eu — că toată discuţia e o joacă și am vorbit 
prea înflăcărat. Căci vorbind, priveam către filosofie și, văzând-o 
acoperită cu noroi, m-am mâniat, cred, peste cuviinţă; fiind astfel plin 
de pornire împotriva vinovaţilor, am grăit, cred, ceea ce am grăit, prea 
serios!”288, 

„Nu, pe Zeus, — spuse el — cel puţin nu mi s-a părut mie așa, celui 
care a ascultat!” 

„Dar mi s-a părut mie, celui care a vorbit! Să nu uităm însă lucrul 
următor: în alegerea făcută mai înainte, am ales oameni în vârstă; în 
cea de față, aceasta nu e însă cu putinţă. Nu trebuie să-l ascultăm pe 
Solon, cum că, îmbătrânind, poţi să înveţi multe. Omul în vârstă e mai 
puţin în stare să înveţe, chiar decât să alerge, iar marile și multele 
osteneli cad în seama tinerilor.” 

„Neapărat” — zise el. 

„Așadar, copiilor să le punem dinainte ceea ce ţine de calcul, 
geometrie și de întreaga educaţie prealabilă — care trebuie predată 
înaintea dialecticii, cu grijă ca ei să nu o înveţe ca niște robi.” 

„Adică?” 

„Fiindcă omul liber nu trebuie să înveţe nimic cu de-a sila. 
Ostenelile trupești, venite cu de-a sila, nu fac nici un rău trupului, dar 
nici o învăţătură silnică nu rămâne în suflet.” 

„Adevărat” — spuse. 

,, Așadar, preabunule, nu-i crește cu dc-a sila pe copii în învăţătură, 
ci învaţă-i prin joacă, pentru ca să fii în stare mai degrabă să vezi firea 
fiecăruia.” „Are noimă ce spui!” 

„însă îţi amintești spusa noastră că trebuie să ducem copiii să vadă 
războiul, călări, iar dacă ar exista siguranţă, ei trebuie să se apropie și 
să «guste sânge» precum câtelandrii?” 

„Imi amintesc.” 

„lar acela trebuie luat în socoteală, care s-ar arăta mai dibaci în 
toate aceste osteneli, învăţătură și spaime.” 

„La ce vârstă?” 

„Atunci când ei trec de vârsta exerciţiilor de gimnastică obligatorii. 
Căci în acel răstimp, fie că acestea durează doi, ori trei ani, nu se 
poate face nimic altceva?*. Fiindcă truda grea și somnul nu se împacă 
cu învăţătura. Pe de altă parte, ei sunt puși atunci la o încercare deloc 
neînsemnată: se vede cum se poartă fiecare în cadrul exerciţiilor 
fizice.” 

„Cum de nu!” 

„După această perioadă de timp — am spus eu — cei selecționați, 


care vor fi împlinit douăzeci de ani, vor primi cinstiri mai mari decât 
ceilalți. lar cunoştintele amestecate pe care le aveau toți copiii în 
timpul educaţiei lor, trebuie puse acum în unitate spre binele celor 
selecționați, pentru a realiza o viziune sintetică asupra înrudirii lor 
reciproce dar și a înrudirii lor cu natura a ceea-ce-este.” 

„Doar o astfel de învăţătură va fi trainică în minţile unde ea 
ajunge!” 

„Ea reprezintă și cea mai bună încercare pentru firea de dialectician 
și pentru cea care nu este. Căci cel ce are o viziune sintetică este 
dialectician, cel ce nu o are — nu este.” 

„De acord” — spuse el. 

„Ai în vedere aceste aspecte, privind la cei care au asemenea 
trăsături în ei înșiși, care sunt constanti în învăţătură, constanti în 
război şi în restul ocupatiilor legiuite ; după treizeci de ani, 
selectionându-i iarăși pe cei care au fost o dată selecționați, așază-i în 
cinstiri încă mai mari și cercetează verificând cu ajutorul puterii 
dialecticii, care este în stare să pună deoparte ochii și celelalte simţuri 
și să se îndrepte către ceea-ce-este și adevăr. Aici însă, prietene, 
trebuie să bagi bine de seamâl” 

„La ce anume?” 

„Nu cunoști ce mare este răul pe care, acum, îl aduce dialectica?" 

„Care anume?” 

„Cei care o practică se umplu de nelegiuire!” 

„Și încă ce!” 

„Crezi că lor li se întâmplă ceva de mirare? Nu ai înţelegere pentru 
ei?! 

„În ce fel? ” 

„Se întâmplă — am zis eu — precum cu un copil găsit ce ar fi 
crescut într-o familie bogată, nobilă și puternică, fiind înconjurat de 
mulţi lingușitori; să zicem că, ajungând el bărbat, ar înţelege că 
părinţii săi nu sunt cei care pretind a fi, dar nu i-ar putea găsi pe cei 
care l-au adus pe lume. Poti să prezici cum s-ar purta acesta faţă de 
lingușitori și față de cei ce l-au adus în acea familie, atât în vremea 
când nu știa nimic despre adoptiune, cât și atunci când a aflat despre 
ea, sau vrei să mă auzi pe mine prezicând?” 

„reau să te aud pe tine.” 

„Prezic că, în timpul când n-ar cunoaște adevărul, el i-ar cinsti mai 
mult pe tată și mamă și pe celelalte presupuse rude decât pe 
lingușitori, ar trece mai puţin cu vederea dacă ar duce lipsă de ceva, 
mai putin ar face sau ar spune vreo nelegiuire faţă de ei, i-ar asculta 
mai mult pe ei decât pe lingușitori.” 

„Pesemne că da.” 

„Prezic însă mai departe că, după ce va afla adevărul, zelul său în 
cinstirea și îngrijarea pentru părinţi se va domoli, dar că, în schimb, va 


deveni tot mai zelos în cultivarea lingușitorilor, le va da lor crezare cu 
totul altfel decât înainte, va trăi așa cum vor aceia, însoţindu-se cu ei 
fără să se ascundă; și că, afară doar dacă n-ar avea o fire cu totul 
blajină, lui nu i-ar mai păsa deloc de acel părinte și de presupusele 
rude.” 

„Tot ceea ce spui este cum nu se poate mai adevărat. Dar în ce fel 
se raportează imaginea aceasta la cei ce au de-a face cu conversațiile 
dialectice?” 

„lată în ce fel: noi avem, din copilărie, anumite opinii despre drept 
și frumos, opinii în care am fost crescuţi, dându-le ascultare și 
cinstindu-le ca pe niște părinţi”2%. 

„Aşa este.” 

„Or, cei cât de cât mâsurati nu dau ascultare opiniilor contrare 
acestora, opinii ce presupun plăceri care lingușesc sufletul și îl trag 
către ele ; ei cinstesc celelalte opinii, pe cele părintești si ascultă de 
ele.” 

„Aşa e.” 

„Ei bine, iată că un astfel de tânăr se întreabă: ce este frumosul? 
legiuitorul îi răspunde, dar el aude raţiunea ridicând obiecţii. lar când 
aceasta se întâmplă în multe cazuri și de multe ori, el ajunge la 
părerea că frumosul nu este cu nimic mai degrabă frumos decât urât. 
Şi la fel când s-ar întâmplă și cu dreptul şi cu binele și cu tot ceea ce 
el tinea în cinste, ce socoti că va face tânărul cu aceste principii? Le 
va mai da ascultare oare și le va mai cinsti?”291, 

„E necesar — zise el — ca nici să nu le mai cinstească la fel, nici să 
le dea ascultare.” 

„Dar în clipa când el nu mai socotește acele principii vrednice de 
cinste și înrudite cu firea sa și nici nu le află pe cele adevărate, este 
oare cu putinţă ca el, în mod plauzibil, să se îndrepte spre alt fel de 
viaţă, decât cel aparţinând linguşitorilor?” 

„Nu-i cu putinţă” — zise el. 

„Cred că el, dintr-un om cu frica legilor, va deveni un nelegiuit.” 

„E necesar.” 

„In acest caz — am spus eu — păţania celor ce au de-a face cu 
discuţiile dialectice de felul acesta este firească și merită înţelegere.” 

„Dar și compătimire” — spuse el. 

„Atunci, pentru ca să n-ai nevoie să-i compătimești pe cei din jurul 
vârstei de treizeci de ani, trebuie să aibă de-a face cu dialectica doar 
cel supus în tot felul atenţiei?” 

„Desigur.” 

„Dar nu este principala atenţie grija ca cei tineri să nu guste din 
dialectică? Cred că nu ţi-a scăpat că cei prea tineri, atunci când pentru 
prima oară gustă din discuţiile în contradictoriu, se folosesc de de ca 
de un joc ; ei le utilizează mereu pentru a contrazice și, imitându-i pe 


cei ce obiecteazâ, aduc şi ei altora obiecţii, bucurându-se precum 
câtelandrii să muște și să sfâșie mereu cu vorba, pe interlocutor.” 

„Și încă ce se bucură!” 

„Dar atunci când aduc obiecţii multora, când primesc obiecţii din 
partea multora, ei cad statornic și degrabă în părerea că nimic nu e la 
fel cum credeau mai înainte. lar din această pricină, ei și întreaga 
filosofie ajung, în gura altora, să fie vorbiti de rău.” 

„Foarte adevărat.” 

„Cel mai vârstnic însă — am spus eu — nu va voi săia parte lao 
atare nebunie și îl va imita mai curând pe cel ce voiește să practice 
dialectica și să cerceteze adevărul, decât pe cel ce se joacă de dragul 
jocului și contrazice. El însuși va fi un om mai cu măsură și va face ca 
îndeletnicirea lui să apară mai vrednică de cinste, din mai puţin 
vrednică, cum era.” 

„Drept.” 

„Așadar, tot ceea ce s-a spus mai înainte, s-a spus sub cautiunea ca 
naturile /tinerilor/ să fie cu măsură, constante — este vorba despre 
naturile cărora li s-ar putea împărtăși învăţătura despre discuţiile 


dialectice — și să nu se întâmple ca acum : oricine, chiar și cel 
nechemat, se îndreaptă către această îndeletnicire.” 
„Perfect.” 


„Este oare suficient ca cel ce nu are altă ocupaţie să rămână la 
studiul dialecticii în mod continuu și statornic — în maniera în care se 
fac antrenamentele fizice — dar de două ori mai multă vreme decât se 
cerea pentru acele exerciții fizice?” 

.Norbeşti de șase sau de patru ani?” 

„In regulă, pune cinci! lar apoi??? ei vor cobori din nou în acea 
peșteră şi vor trebui să conducă în războaie și să preia demnitâtile 
potrivite tinerilor, pentru ca să nu rămână în urma celorlalţi nici în 
ceea ce privește experienţa. Şi iarăși ei vor fi puși la încercare, spre a 
se vedea dacă și atunci când sunt traşi în toate părţile, rămân totuși 
statornici, sau dacă cumva, se schimbă.” 

„La cât estimezi această perioadă?” 

„La cincisprezece ani — am spus eu. După ce împlinesc cincizeci de 
ani, trebuie ca cei ce nu s-au schimbat și și-au dovedit vrednicia 
pretutindeni, în fapte, ca și în științe, să fie îndreptaţi către ţintă : ei 
trebuie ca, înălțându-și lamura sufletului către însuși cel ce dă lumină 
tuturor, văzând ei Binele însuși, folosindu-se de el ca de o pildă și de 
un model, să orânduiască întru frumuseţe atât cetatea cât și pe 
cetățeni, dar și viața ce le-a rămas, fiecare, atunci când îi sosește 
rândul. Cea mai mare parte a timpului se vor îndeletnici deci cu 
filosofia, dar când le va sosi rândul, se vor trudi și cu obşteştile 
treburi, cârmuitori fiind cetăţii; vor împlini însă această sarcină nu ca 
pe ceva frumos, ci ca pe ceva silnic, și astfel, educând mereu pe alţii 


pe potriva lor, lâsând in locul lor paznici pentru cetate, pleca-vor ei sâ 
locuiască în Insulele Fericitilor! lar cetatea să le dureze lor morminte şi 
să le aducă jertfe pe cheltuiala obștii; iar dacă și Pythia ar İncuviinta, 
să aducă jertfele ca unor spirite bune, iar de nu, ca unor oameni 
oblâduiti de spirite bune?* şi divini.” 

„„Minunaţi cârmuitori, precum un sculptor, ai dăltuit, o Socrate!” — 
exclamă el?%. 

„Să nu uităm de femeile cârmuitori, Glaucon. Căci nu socoti că eu 
mă refer mai mult la bărbaţi decât la femeile care au, în cetate, o fire 
vrednicâ.” 

„Adevărat, — spuse el — de vreme ce ele vor împărtăși totul, în 
mod egal cu bărbaţii.” 

„Ei bine, — am zis eu — acceptaţi că în privinţa cetăţii și a 
constituţiei ei n-am rostit doar vise deșarte? Ceea ce ne-am propus e 
anevoie, dar cu putinţă cumva și nu altminteri decât s-a zis: anume, 
atunci când adevărații filosofi, ajungând la putere în cetăți — mai 
multi la număr, ori unul singur — vor dispretui cinstirile aflate acum la 
preţ, socotindu-le nedemne de un om liber și bune de nimic. Cel mai 
mult ei vor pretui ceea ce e just şi cinstirile ce decurg din justete, dar 
mai mult şi mai mult şi în chipul cel mai necesar, vor pretui dreptatea, 
iar supunându-i-se acesteia și sporind-o, își vor ţine sub pază cetatea 
lor.” 

„Dar în ce fel vor face aceasta?” 

„Pe toţi care se întâmplă să fie trecuţi de zece ani îi vor trimite la 
țară. lar pe copiii lor, ferindu-i de contactul cu caracterele de acum, pe 
care le au și părinţii, îi vor crește în felurile lor proprii și în legile lor, 
care sunt aşa cum am arătat mai demult. Şi în acest fel, înălțându-se 
cel mai grabnic și mai lesne cetatea și constituţia pe care le-am avut 
în vedere, ele vor fi fericite, iar neamul la care vor apărea va avea 
parte de cele mai mari foloase. Nu-i așa?” 

„Ba da. Şi cred că ai arătat bine, Socrate, că aceasta s-ar putea 
întâmplă, de va fi să se întâmple.” 

„Atunci, nu este îndestulătoare — am zis eu — cuvântarea despre 
această cetate și despre omul asemănător ei? Căci e limpede și în ce 
iei am spune că trebuie el să fie.” 

„E limpede — spuse. lar chestiunea la care te referi cred că este 
încheiată.” 


